**ပတ်ဝန်းကျင်ထိန်းသိမ်းရေးဦးစီးဌာန၊ ညွှန်ကြားရေးမှူးချုပ်၏ ရှမ်းပြည်နယ်ခရီးစဉ် သတင်းထုတ်ပြန်ချက်**

၁။ ပတ်ဝန်းကျင်ထိန်းသိမ်းရေးဦးစီးဌာန၊ ညွန်ကြားရေးမှူးချုပ်ရုံးမှ ညွှန်ကြားရေးမှူးချုပ်နှင့် အဖွဲ့ဝင်အရာထမ်း (၉) ဦးတို့သည် “မဲခေါင်လန်ချန်းပူးပေါင်းဆောင်ရွက်ရေးဆိုင်ရာ အထူးရန်ပုံငွေ (၂၀၂၁) ဖြင့် အကောင်အထည်ဖော်ဆောင်ရွက်လျက်ရှိသည့် နယ်စပ်ဖြတ်ကျော် မီးခိုးမြူငွေ့ညစ် ညမ်းမှုနှင့်ပတ်သက်၍ လေထုအရည်အသွေး စောင့်ကြည့်တိုင်းတာစစ်ဆေးခြင်းနှင့် ဆန်းစစ်ခြင်း ဆိုင်ရာစီမံကိန်း” ၏ လုပ်ငန်းဆောင်ရွက်ချက်များအား ကြည့်ရှုစစ်ဆေးရန်တွက် ၂၀-၁၂-၂၀၂၃ ရက်နေ့မှ ၂၄-၁၂-၂၀၂၃ ရက်နေ့အထိ နေပြည်တော်မှ ရှမ်းပြည်နယ်သို့ သွားရောက်ခဲ့ပါသည်။

၂။ ၂၀-၁၂-၂၀၂၃ ရက်နေ့တွင် ညွှန်ကြားရေးမှူးချုပ်နှင့် အဖွဲ့ဝင်များသည် ရှမ်းပြည်နယ် တောင်ကြီးမြို့သို့ ရောက်ရှိပြီး ရှမ်းပြည်နယ် ပတ်ဝန်းကျင်ထိန်းသိမ်းရေးဦးစီးဌာနမှ ဝန်ထမ်းများနှင့် တွေ့ဆုံခြင်း၊ ပြည်နယ်ပတ်ဝန်းကျင်ထိန်းသိမ်းရေးဦးစီးဌာနရုံးရှိ ပတ်ဝန်းကျင်ဆိုင်ရာဓါတ်ခွဲခန်းအား စစ်ဆေးခြင်းနှင့် Air Quality Monitoring Station (AQMS) ဖြင့် တောင်ကြီးမြို့ရှိ ဝန်းကျင်လေထု အရည်အသွေးတိုင်းတာနေမှုများအား ကြည့်ရှုစစ်ဆေးခြင်းတို့ကို ဆောင်ရွက်ခဲ့ပါသည်။ ဆက်လက်၍ တောင်ကြီးမြို့သို့ ယာယီနေရပ်စွန့်ခွာ ဝန်ထမ်းများ ရောက်ရှိနေသည့် ကယားပြည်နယ်၊ ပတ်ဝန်းကျင်ထိန်းသိမ်းရေးဦးစီးဌာနမှ ဝန်ထမ်းများနှင့်တွေ့ဆုံ၍ ထောက်ပံ့ကြေးနှင့်စားသောက် ဖွယ်ရာများ ပေးအပ်ခဲ့ပါသည်။

၃။ ၂၁-၁၂-၂၀၂၃ ရက်နေ့တွင် ညွှန်ကြားရေးမှူးချုပ်နှင့် အဖွဲ့ဝင်များသည် ပအိုဝ်းကိုယ်ပိုင် အုပ်ချုပ်ခွင့်ရဒေသ ဟိုပုံးမြို့နယ်ပတ်ဝန်းကျင်ထိန်းသိမ်းရေးဦးစီးဌာနရုံး ဖွင့်လှစ်ထားရှိမှုအခြေအနေ များအား ကြည့်ရှုစစ်ဆေးပြီး ဝန်ထမ်းများအား တွေ့ဆုံမှာကြားခြင်း၊ အေးသာယာမြို့ရှိ ရှမ်းပြည်နယ် ပတ်ဝန်းကျင်ထိန်းသိမ်းရေးဦးစီးဌာန ဝန်ထမ်းအိမ်ရာသို့ ကြည့်ရှုစစ်ဆေးခြင်းတို့ကို ဆောင်ရွက်ခဲ့ပါ သည်။ ဆက်လက်၍ ဟဲဟိုးလေဆိပ်မှတစ်ဆင့် တာချီလိတ်မြို့သို့ရောက်ရှိခဲ့ပြီး ညွှန်ကြားရေးမှူးချုပ် နှင့် အဖွဲ့ဝင် (၉)ဦး၊ ပြည်နယ်ပတ်ဝန်းကျင်ထိန်းသိမ်းရေးဦးစီးဌာနမှ ညွှန်ကြားရေးမှူးနှင့် အဖွဲ့ဝင် (၄) ဦးအပါအဝင် တာချီလိတ်ခရိုင် ပတ်ဝန်းကျင်ထိန်းသိမ်းရေးဦးစီးဌာနမှ အဖွဲ့ဝင် (၂) ဦး၊ စုစုပေါင်း အဖွဲ့ဝင် (၁၅)ဦး လိုက်ပါ၍ မဲခေါင်မြစ်အနီး လာအို-မြန်မာနယ်စပ်ရှိ ဝမ်ပုံဆိပ်ကမ်းတွင် မဲခေါင်လန်ချန်း ပူးပေါင်းဆောင်ရွက်ရေးဆိုင်ရာအထူးရန်ပုံငွေ (၂၀၂၁) ဖြင့် အကောင်အထည်ဖော်ဆောင်ရွက်လျက် ရှိသည့် နယ်စပ်ဖြတ်ကျော်မီးခိုးမြူငွေ့ညစ်ညမ်းမှုနှင့်ပတ်သက်၍ လေထုအရည်အသွေး စောင့်ကြည့် တိုင်းတာစစ်ဆေးခြင်းနှင့် ဆန်းစစ်ခြင်းဆိုင်ရာစီမံကိန်း”မှ ဆောင်ရွက်လျက်ရှိသည့် ဝန်းကျင်လေထု အရည်အသွေး စောင့်ကြည့်တိုင်းတာသည့် မော်တော်ယာဉ်ဖြင့် လေထုအရည်အသွေးတိုင်းတာမှု အခြေအနေများကို ကြည့်ရှုစစ်ဆေး၍ လိုအပ်သည်များကို လမ်းညွှန်မှာကြားခဲ့ပါသည်။

၄။ ၂၂-၁၂-၂၀၂၃ ရက်နေ့တွင် ညွှန်ကြားရေးမှူးချုပ်နှင့် အဖွဲ့ဝင်များသည် ကျိုင်းတုံခရိုင်၊ ပတ်ဝန်းကျင်ထိန်းသိမ်းရေးဦးစီးဌာနရုံး ဖွင့်လှစ်မည့်နေရာသို့ သွားရောက်ကြည့်ရှုခြင်း၊ ကျိုင်းတုံ မြို့ရှိ နောင်တုံကန်ရေအရည်အသွေးအား တိုင်းတာစစ်ဆေးခြင်းနှင့် အထွေထွေအုပ်ချုပ်ရေးဦးစီး ဌာနရုံးဝင်းအတွင်း ဝန်းကျင်လေထုအရည်အသွေးတိုင်းတာမှုအခြေနေများကို ကြည့်ရှုစစ်ဆေးခြင်း များအား ဆောင်ရွက်ခဲ့ပြီး လိုအပ်သည်များကို လမ်းညွှန်မှာကြားခဲ့ပါသည်။

၅။ ၂၃-၁၂-၂၀၂၃ ရက်နေ့နံနက်ပိုင်းတွင် ညွှန်ကြားရေးမှူးချုပ်နှင့် အဖွဲ့ဝင်များသည် တာချီလိတ် မြို့ရှိ တာချီလိတ်ခရိုင် ပတ်ဝန်းကျင်ထိန်းသိမ်းရေးဦးစီးဌာနတွင် မဲခေါင်-လန်ချန်း ပူးပေါင်းဆောင် ရွက်မှုဆိုင်ရာ လေထုအရည်အသွေး စောင့်ကြည့်တိုင်းတာစစ်ဆေးခြင်းနှင့် ဆန်းစစ်ခြင်းစီမံကိန်း ဆိုင်ရာအဖွဲ့ဝင်များ၊ အထွေထွေအုပ်ချုပ်ရေးဦးစီးဌာန၊ သစ်တောဦးစီးဌာန၊ စည်ပင်သာယာရေးဌာန၊ စိုက်ပျိုးရေးဦးစီးဌာန၊ မီးသတ်ဦးစီးဌာနမှ တာဝန်ရှိပုဂ္ဂိုလ်များအပါအဝင် ဒေသခံပြည်သူများနှင့် တွေ့ဆုံဆွေးနွေးပွဲကို ကျင်းပဆောင်ရွက်ခဲ့ပါသည်။ အဆိုပါဆွေးနွေးပွဲတွင် **ညွှန်ကြားရေးမှူးချူပ် အနေဖြင့်** “နယ်စပ်ဖြတ်ကျော်မီးခိုးမြူငွေ့ညစ်ညမ်းမှုနှင့်ပတ်သက်၍ လေထုအရည်အသွေး စောင့်ကြည့် တိုင်းတာစစ်ဆေးခြင်းနှင့် ဆန်းစစ်ခြင်းဆိုင်ရာစီမံကိန်း” ၏ လုပ်ငန်း အကောင်အထည်ဖော်ဆောင်ရွက် မှုများ၊ နယ်စပ်ဖြတ်ကျော်မီးခိုးမြူငွေ့ညစ်ညမ်းမှုထိန်းချုပ်ရေးအတွက် သက်ဆိုင်ရာဌာနများ၊ ဆက်လက် ပူးပေါင်းဆောင်ရွက်သွားမည့်လုပ်ငန်းများနှင့် ပတ်သက်ပြီး ဆွေးနွေးညှိနှိုင်းမှုများ ဆောင်ရွက်ခဲ့ပြီး နယ်စပ်ဖြတ်ကျော်မီးခိုးမြူငွေ့ညစ်ညမ်းမှုပြဿနာကို ကိုင်တွယ်ဖြေရှင်း**နိုင်ရေးအတွက်** သက်ဆိုင်ရာ ဌာနများနှင့် သက်ဆိုင်သူအားလုံး**မှလည်း အတူ**တကွ ပူးပေါင်းလုပ်ဆောင် **ပေးစေလိုပါကြောင်းနှင့်** နယ်စပ်ဖြတ်ကျော်လေထုညစ်ညမ်းမှုပြဿနာကို **သက်ဆိုင်ရာကဏ္ဍအလိုက် ပူးပေါင်းဆောင်ရွက် ခြင်းဖြင့်** လျှော့ချသွားနိုင်မှာ **ဖြစ်ပါကြောင်း ဆွေးနွေးပြောကြားခဲ့ပါသည်။**

**၆။ ၂၄-၁၂-၂၀၂၃ ရက်နေ့နံနက်ပိုင်းတွင် ညွှန်ကြားရေးမှူးချုပ်နှင့် အဖွဲ့ဝင်များသည် တောင်ကြီး မြို့မှ နေပြည်တော်သို့ ထွက်ခွါခဲ့ပြီး ၁၆:၃၀ အချိန်ခန့်တွင် ပြန်လည်ရောက်ရှိခဲ့ပါသည်။**